" Brandende Boek " deur D.J. OPPERMAN
Brandende Boek Uit die Brandaan-siklus Dis pinksternag en voor die kaggelvuur terwyl ek verse skryf, weet ek die mooi geskryf is eintlik boos en hierdie uur moet ek my bundel in die vlamme gooi as ek God suiwerder wil dien ... Maar blaaie en die boek se band krul om en slaan tot vlerke oop dat daar met geel-blou swaaie 'n engel toornig in die klipboog staan: "Jy het die waarheid in die vuur verbrand, maar nou gebied die Here God dat jy ook in die gramadoelas van jou land Sy wondere sien en koninkryk uitbrei." - " En tog, hoe moet ek weet dat onvermom selfs jy van God en nie die Duiwel kom?"